ડભોઇ તાલુકાના કાયાવરોહણ ગામના ૧૦૦ ઉપરાંત બાળકો રોજબરોજ અભ્યાસ માટે ડભોઇ આવતા રહ્યા છે. તા. ૧૫મી જુલાઇથી નેરોગેજ રેલવેને ગેજ રૃપાંતરના કારણે બંધ કરી દેતા ટ્રેનમાં આવતા વિદ્યાર્થીઓને બસ સિવાય કોઇ રસ્તો નથી તો એસટી તંત્ર દ્વારા બસના સમયમાં ફેરફાર કરે અને નવી બસો ડભોઇ કાયાવરોહણ માટે ચાલુ કરે તે માગણી સાથે કાયાવરોહણના વિદ્યાર્થીઓ દ્વારા આજે એસટી ડેપોમાં આવેદનપત્ર આપી બસ સમય સવારે ૭ વાગે મુકવામાં આવે તેવી માગણી કરવામાં આવી હતી.